
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2951 


ΑΠΟΦΑΣΕΙΣ 

Αριθμ. 113911 _ 

Έγκριση του Οργανισμού Εσωτερικής Υπηρεσί¬ 
ας του Ν.Π.Δ.Δ. «Κέντρο Κοινωνικής Αλληλεγγύ¬ 
ης και Αθλητισμού Δήμου Γρεβενών» της Περιφε¬ 
ρειακής Ενότητας Γρεβενών. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 Τις διατάξεις: 

α) Του ν. 2503/1997 (ΦΕΚ 107 Α') «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

β)Του ν. 4368/2016 (ΦΕΚ 21 Α') «Μέτρα για την επιτά¬ 
χυνση του Κυβερνητικού έργου». 

γ)Του άρθρου 28 του ν. 4325/2015 (ΦΕΚ 47 Α') «Εκδη¬ 
μοκρατισμός της Διοίκησης-Καταπολέμηση Γραφειοκρα¬ 
τίας και Ηλεκτρονική Διακυβέρνηση - Αποκατάσταση 
αδικιών και άλλες διατάξεις». 

δ) Των άρθρων 1,63,37,97,98,214,238,257,266,280 
και 283 του ν. 3852/2010 (ΦΕΚ 87/τ.Α77-6-2010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης- Πρόγραμμα Καλλικράτης». 

ε) Του π.δ/τος 141/2010 (ΦΕΚ 234/τ.Α'/27-12-2010) 
«Οργανισμός της Αποκεντρωμένης Διοίκησης Ηπείρου- 
Δυτικής Μακεδονίας» όπως τροποποιήθηκε με το άρθρο 
92 του ν. 4446/2016 (ΦΕΚ 240/τ.Α'/22-12-2016) «Πτωχευ¬ 
τικός Κώδικας, Διοικητική Δικαιοσύνη,Τέλη-Παράβολα, 
Οικειοθελής αποκάλυψη φορολογητέας ύλης παρελθό¬ 
ντων ετών, Ηλεκτρονικές συναλλαγές, Τροποποιήσεις 
του ν. 4270/2014 και λοιπές διατάξεις». 

στ) Του ν. 2647/1998 (ΦΕΚ 237 Α') «Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και 
άλλες διατάξεις». 

ζ) Την αριθμ. 13912/15-5-2017 (ΦΕΚ 250/τ.ΥΟΔΔ/ 

26-5-2017) απόφαση του Υπουργού Εσωτερικών με την 
οποία διορίστηκε ο Μιχελάκης Βασίλειος του Πολυκάρ¬ 
που στη θέση του Συντονιστή της Αποκεντρωμένης Δι¬ 
οίκησης Ηπείρου-Δυτικής Μακεδονίας. 


η) Του άρθρου 33 του ν. 4024/2011(ΦΕΚ 226/τ.Α'/ 

27- 10-2011) «Συνταξιοδοτικές ρυθμίσεις, ενιαίο μισθο- 
λόγιο-βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015». 

θ) Του π.δ. 50/2001 (ΦΕΚ 39/τ.Α72001) «Καθορισμός 
των προσόντων διορισμού σε θέσεις φορέων του δημό¬ 
σιου τομέα» όπως τροποποιήθηκε και ισχύει. 

ι) Του άρθρου 10 του ν. 3584/2007 (ΦΕΚ 143/τ.Α7 

28- 6-2007) «Κώδικας Κατάστασης Δημοτικών και Κοινο¬ 
τικών Υπαλλήλων». 

κ) Των άρθρων 5 και 7 του ν. 3469/2006 (ΦΕΚ 131/ 
τ.Α728-6-2006) «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις». 

λ) Του π.δ. 141 /2010(ΦΕΚ 234/τ.Α727-12-2010) «Οργα¬ 
νισμός της Αποκεντρωμένης Διοίκησης Ηπείρου-Δυτικής 
Μακεδονίας». 

μ) Του άρθρου 90 της «Κωδικοποίησης της νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98/τ.Α722-4-2005). 

2. Την υπ'αριθ. 22/2017 απόφαση του Διοικητικού Συμ¬ 
βουλίου του Ν.Π.Δ.Δ. «Κέντρο Κοινωνικής Αλληλεγγύης 
και Αθλητισμού Δήμου Γρεβενών» της Περιφερειακής 
Ενότητας Γρεβενών που αφορά την ψήφιση του Οργα¬ 
νισμού Εσωτερικής Υπηρεσίας του Ν.Π.Δ.Δ. «Κέντρο Κοι¬ 
νωνικής Αλληλεγγύης και Αθλητισμού Δήμου Γρεβενών» 
της Περιφερειακής Ενότητας Γρεβενών. 

3. Την υπ' αριθ. 202/2017 απόφαση του Δημοτικού 
Συμβουλίουτου Δήμου Γρεβενώνπερί έγκρισηςτου Ορ¬ 
γανισμού Εσωτερικής Υπηρεσίας του Ν.Π.Δ.Δ. «Κέντρο 
Κοινωνικής Αλληλεγγύης και Αθλητισμού Δήμου Γρεβε¬ 
νών» της Περιφερειακής Ενότητας Γρεβενών. 

4. Το υπ' αριθ. 5/2017 πρακτικό του Υπηρεσιακού 
Συμβουλίου υπαλλήλων ΟΤΑ Ν. Γρεβενών, το οποίο πε¬ 
ριλαμβάνει την απόφαση του σύμφωνα με την οποία 
γνωμοδοτεί θετικά για την ψήφιση του Οργανισμού 
Εσωτερικής Υπηρεσίας του Ν.Π.Δ.Δ. «Κέντρο Κοινωνι¬ 
κής Αλληλεγγύης και Αθλητισμού Δήμου Γρεβενών» της 
Περιφερειακής Ενότητας Γρεβενών. 

5. Την αριθ. 431/31-5-2017 βεβαίωση πίστωσης του 
Ν.Π.Δ.Δ. «Κέντρο Κοινωνικής Αλληλεγγύης και Αθλητι- 

σμού Δήμου Γρεβενών» της Περιφερειακής Ενότητας 
Γρεβενών. 

6. Την αριθ.1/4-1-2012(ΦΕΚ 817/τ.Β'/19-3-2012) από¬ 
φαση του Προέδρου του Ν.Π.Δ.Δ. «Κέντρο Κοινωνικής 
Αλληλεγγύης και Αθλητισμού Δήμου Γρεβενών», περί 
διαπίστωσης αυτοδίκαιης κατάργησης κενών οργανικών 
θέσεων πολιτικού προσωπικού με σχέση εργασίας δη¬ 
μοσίου δικαίου των Ν.Π.Δ.Δ. του Δήμου Γρεβενών, κατ' 
εφαρμογή της παρ.1 α του άρθρου 33 του ν. 4024/2011. 

7. Την αριθ. 23470/12-6-2012 (ΦΕΚ 1987/τ.Β7 
19-6-2012) απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης-Εσωτερι- 
κών, περί κατάργησης και διατήρησης κενών οργανικών 
θέσεων μόνιμου προσωπικού στο Ν.Π.Δ.Δ. «Κέντρο Κοι¬ 
νωνικής Αλληλεγγύης και Αθλητισμού Δήμου Γρεβενών» 
της Περιφερειακής Ενότητας Γρεβενών, σύμφωνα με τις 
διατάξεις της παρ. 1 ατού άρθρου 33 του ν. 4024/2011, 
όπως ισχύει, αποφασίζουμε: 

Την έγκριση της αριθ. 22/2017 απόφασης του Διοι¬ 
κητικού Συμβουλίου του Ν.Π.Δ.Δ. «Κέντρο Κοινωνικής 
Αλληλεγγύης και Αθλητισμού Δήμου Γρεβενών»περί 
ψήφισης του Οργανισμού εσωτερικής Υπηρεσίας του 
Ν.Π.Δ.Δ. «Κέντρο Κοινωνικής Αλληλεγγύης και Αθλητι¬ 
σμού Δήμου Γρεβενών» της Περιφερειακής Ενότητας 
Γρεβενών ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ Ν.Π.Δ.Δ. ΔΗΜΟΥ ΓΡΕΒΕΝΩΝ: 

«Κέντρο Κοινωνικής Αλληλεγγύης και 
Αθλητισμού Δήμου Γρεβενών» 

ΠΕΡΙΕΧΟΜΕΝΑ 

ΜΕΡΟΣ 1 ο: ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ 

Άρθρο 1 ο: Διάρθρωση υπηρεσιών. 

ΜΕΡΟΣ 2ο: ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 2ο: Αρμοδιότητες ΑυτοτελούςΤμήματος Διοι¬ 
κητικών - Οικονομικών Υπηρεσιών. 

Άρθρο 3ο: Αρμοδιότητες Αυτοτελούς Γραφείου Τρίτης 
Ηλικίας και Ευπαθών Κοινωνικών Ομάδων. 

Άρθρο 4ο: Αρμοδιότητες ΑυτοτελούςΤμήματος Προ- 
σχολικής Αγωγής. 

Άρθρο 5ο: Αρμοδιότητες Αυτοτελούς Γραφείου Αθλη¬ 
τικών Δραστηριοτήτων. 

ΜΕΡΟΣ 3ο: ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 6ο: Διοίκηση - Εποπτεία - Συντονισμός. 

Άρθρο 7ο: Κανονισμοί Λειτουργίας των Υπηρεσιών. 

ΜΕΡΟΣ 4ο: ΘΕΣΕΙΣ ΠΡΟΣΩΠΙΚΟΥ 

Άρθρο 8ο: Οργανικές θέσεις με σχέση εργασίας δη¬ 
μοσίου δικαίου. 

Άρθρο 9ο: Προσωρινές θέσεις με σχέση εργασίας δη¬ 
μοσίου δικαίου. 

Άρθρο 10ο: Θέσεις με σχέση εργασίας ιδιωτικού δικαί¬ 
ου αορίστου χρόνου. 

Άρθρο 11 ο: Θέσεις με σχέση εργασίας ιδιωτικού δικαί¬ 
ου ορισμένου χρόνου. 

ΜΕΡΟΣ 5ο: ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 12ο: Προϊστάμενοι Υπηρεσιών. 

ΜΕΡΟΣ 6ο: ΤΕΛΙΚΕΣ ΔΙΑΤΑΞΕΙΣ 

Άρθρο 13ο: Τελικές διατάξεις. 


ΜΕΡΟΣ Ιο 

ΔΙΑΡΘΡΩΣΗ ΥΠΗΡΕΣΙΩΝ 

ΤΟΥ ΝΟΜΙΚΟΥ ΠΡΟΣΩΠΟΥ 

Άρθρο 1 ο 

Διάρθρωση υπηρεσιών 

Οι Υπηρεσίες του Νομικού Προσώπου του Δήμου περι¬ 
λαμβάνουν τις παρακάτω οργανικές μονάδες ομαδοποι- 
ημένες σε ενότητες συναφούς σκοπού και αντικειμένου: 
Ενότητα Α: Επιτελικές υπηρεσίες 
1. Αυτοτελές Τμήμα Διοικητικών - Οικονομικών Υπη¬ 
ρεσιών 

Ενότητα Β: Υπηρεσίες Κοινωνικής Υπηρεσίας 

1. Αυτοτελές Γραφείο Τρίτης Ηλικίας και Ευπαθών 
Κοινωνικών Ομάδων που περιλαμβάνει ειδικότερα τις 
παρακάτω διοικητικές ενότητες: 

α) Γραφείο ΚΑΠΗ Γρεβενών 

β) Γραφείο Προγραμμάτων Φροντίδας Τρίτης Ηλικίας 

2. Αυτοτελές Τμήμα Προσχολικής αγωγής που περι¬ 
λαμβάνει ειδικότερα τις παρακάτω διοικητικές ενότητες: 

α) Γραφείο Α' Παιδικού Σταθμού Δ.Ε. Γρεβενών. 
β) Γραφείο Β'Παιδικού Σταθμού Δ.Ε. Γρεβενών. 
γ) Γραφείο Παιδικού Σταθμού Τ.Κ. Κιβωτού, 
δ) Γραφείο Παιδικού Σταθμού Τ.Κ. Αμυγδαλεών. 
ε) Γραφείο Παιδικού Σταθμού Τ.Κ. Σειρηνίου. 
στ) Γραφείο Παιδικού Σταθμού Τ.Κ. Κνίδης. 

Ενότητα Γ: Υπηρεσίες Αθλητισμού. 

1. Αυτοτελές Γραφείο Αθλητικών Δραστηριοτήτων 
που περιλαμβάνει ειδικότερα τις παρακάτω διοικητικές 
ενότητες: 

α) Γραφείο Αθλητικών Προγραμμάτων και Εκδηλώ¬ 
σεων. 

β) Γραφείο Λειτουργίας Αθλητικών Εγκαταστάσεων. 

ΜΕΡΟΣ 2ο 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Ενότητα Α: Επιτελικές Υπηρεσίες 

Άρθρο 2ο 

Αρμοδιότητες ΑυτοτελούςΤμήματος 

Διοικητικών - Οικονομικών Υπηρεσιών. 
Αρμοδιότητες Διοικητικών Υπηρεσιών 
Παρέχει κάθε είδους διοικητική και γραμματειακή υπο¬ 
στήριξη προς το Διοικητικό Συμβούλιο, τον Πρόεδρο 
και τον Αντιπρόεδρο του Διοικητικού Συμβουλίου του 
Νομικού Προσώπου και ιδίως: 

(Αρμοδιότητες σε θέματα ανάπτυξης ανθρώπινου 
δυναμικού) 

1. Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2. Μεριμνά για τον προσδιορισμό των αναγκαίων θέ¬ 
σεων εργασίας ανά διοικητική ενότητα του Νομικού 
Προσώπου και μεριμνά για την κατάρτιση / επικαιρο- 
ποίηση των περιγραφών αρμοδιοτήτων των επιμέρους 
θέσεων. 

3. Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4. Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5. Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς τους 
προϊσταμένους των προς κάλυψη θέσεων. 

6. Μεριμνά για την εφαρμογή του συστήματος αξιολό¬ 
γησης των εργαζομένων στο Νομικό Πρόσωπο και την 
τήρηση των σχετικών στοιχείων. 

7. Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (πχ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8. Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων των 
εργαζομένων και την εισήγηση και την παρακολούθηση 
της υλοποίησης των συμφωνουμένων μέτρων βελτίωσης. 

9. Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολου¬ 
θεί την υλοποίηση των προγραμμάτων και μεριμνά για 
την αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10. Μεριμνά για την βελτίωση των ανθρωπίνων σχέ¬ 
σεων μέσα στο Νομικό Π ρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(πχ εκδηλώσεις, ταξίδια κ.λπ.). 

(Αρμοδιότητες σε θέματα μητρώων και διαδικασιών 
προσωπικού) 

11. Μεριμνά για την τήρηση των νομοθετικών και κα¬ 
νονιστικών διατάξεων που ισχύουν εκάστοτε και ρυθ¬ 
μίζουν τις σχέσεις του Νομικού Προσώπου με το προ¬ 
σωπικό του (πχ. θέματα μισθολογικά, ωραρίου, αδειών, 
ασθενειών, υπερωριών, απολύσεων, διεκδικήσεων κ.λπ.). 

12. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

13. Τηρείτα Μητρώα του Προσωπικού στο οποίο κα¬ 
ταγράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργασι¬ 
ακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

14. Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κ.λπ.). 


15. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16. Συνεργάζεται με τους Προϊσταμένους των επιμέ¬ 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ.λπ.). 

17. Εκδίδει κάθε είδους βεβαιώσεις προς το προσωπι¬ 
κό για θέματα που άπτονται της απασχόλησής τους στο 
Νομικό Πρόσωπο. 

(Αρμοδιότητες σε θέματα γραμματειακής υποστήριξης) 

18. Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες των 
επιμέρους υπηρεσιών. 

19. Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

Αρμοδιότητες οικονομικών υπηρεσιών 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

1. Μεριμνά για την τήρηση του συστήματος κατάρτι¬ 
σης των Προϋπολογισμών του Νομικού Προσώπου, σε 
συνεργασία με την αρμόδια Υπηρεσία του Δήμου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3. Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους συ¬ 
νολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4. Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

5. Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστι¬ 
κών στοιχείων, σύμφωνα με το σύστημα οικονομικής 
πληροφόρησης που εφαρμόζεται. 

7. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες σε θέματα λογιστηρίου και αποθηκών) 

9. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική 
και αναλυτική λογιστική). Τηρεί τις σχετικών λογιστικές 
διαδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

10. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11. Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Νομικού Προσώπου. 

12. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

13. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (πχ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14. Παρέχει κάθε είδους πληροφόρηση προς τα αρμό¬ 
δια όργανα για την εξέλιξη των λογιστικών μεγεθών του 
Νομικού Προσώπου. 

15. Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

16. Τηρεί ειδικά συστήματα λογιστικής και οικονομικής 
διαχείρισης Προγραμμάτων και Έργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

17. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

20. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

21. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22. Μεριμνά για την παραλαβή από τους αντίστοι¬ 
χους προμηθευτές των κάθε είδους υλικών παγί¬ 


ων(μηχανήματα-εξοπλισμός) ή αναλωσίμων που απαιτεί 
η λειτουργία του Νομικό Προσώπου. 

23. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

24. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

25. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχήμα¬ 
τα, συσκευές, εξοπλισμός κ.λπ..) και παρακολουθεί την 
κατανομή των παγίων αυτών στις υπηρεσίες του. 

26. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

27. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

28. Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προ¬ 
σώπου και για τον υπολογισμό και την απόδοση προς 
τα ασφαλιστικά ταμεία των αντιστοίχων ασφαλιστικών 
εισφορών. 

(Αρμοδιότητες σε θέματα προμηθειών υλικών / εξο¬ 
πλισμού / υπηρεσιών) 

29. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών (εκτός του πεδίου του ν. 3316 / 2005) 
του Νομικού Π ροσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και δια¬ 
μορφώνει περιοδικά προγράμματα για την προμήθεια 
κάθε είδους υλικών, εξοπλισμού και υπηρεσιών και ειση- 
γείται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

30. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

31. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσι¬ 
ών, ήτοι μεριμνά για την κατάρτιση προδιαγραφών σε 
συνεργασία με τα αρμόδια κάθε φορά τμήματα του 
Νομικού Προσώπου, καταρτίζει το σχέδιο της διακή¬ 
ρυξης, των συμβάσεων και όλων των αποφάσεων και 
εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών) στο κάθε 
φορά αποφαινόμενο όργανο, παρακολουθεί τη λει¬ 
τουργία τους και γενικά μεριμνά για όλα τα ζητήματα 

που αφορούν την εκτέλεση κάθε προμήθειας ή υπηρε¬ 
σίας μέχρι και την οριστική παραλαβή της σύμφωνα με 
τις ισχύουσες διατάξεις. 

32. Μεριμνά για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

33. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

34. Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης & αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

35. Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

36. Μεριμνά για την τεχνική υποστήριξη των δια¬ 
φόρων εκδηλώσεων που οργανώνονται τις εγκατα¬ 
στάσεις του Νομικού Προσώπου σε συνεργασία με 
την Τεχνική Υπηρεσία του Δήμου,(κατασκευή υλικο- 
τεχνικής υποδομής, στήσιμο σκηνικών, αποθήκευση 
υλικών κ.λπ.). 

(Αρμοδιότητες σε θέματα εσόδων και περιουσίας) 

37. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαιω¬ 
μάτων ή εισφορών προς το Νομικό Πρόσωπο. 

38. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (ΚΑΠΗ, Παι¬ 
δικοί σταθμοί, Αθλητικές δραστηριότητες κ.λπ..) 

39. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

40. Τηρεί τα αρχεία της ακίνητης περιουσίας του Νο¬ 
μικού Προσώπου σε ηλεκτρονική και φυσική μορφή 
(φάκελοι με στοιχεία περιγραφικά και ιδιοκτησιακά έγ¬ 
γραφα). 

41. Μεριμνά για την διερεύνηση μεθόδων αξιοποίη¬ 
σης της ανωτέρω ακίνητης περιουσίας και διατυπώνει 
σχετικές εισηγήσεις προς τα αρμόδια όργανα. 

42. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετικές 
αποφάσειςτου Νομικού Προσώπου και τη διαχείριση της 
εκμετάλλευσης της ακίνητης περιουσίας (πχ. κατάρτιση 
συμβάσεων μισθώσεων, μέριμνα είσπραξης μισθωμά¬ 
των κ.λπ.). 

43. Αρμοδιότητες σε θέματα ταμείου, ασκούνται από 
υπαλλήλους του Δήμου Γρεβενών κατόπιν σχετικής από¬ 
φασης Δημάρχου. 


Ενότητα Β: Υπηρεσίες Κοινωνικής Προστασίας, 
Αλληλεγγύης και Παιδείας 

Άρθρο 3ο 

Αυτοτελές Γραφείο Τρίτης Ηλικίας 
και Ευπαθών Κοινωνικών Ομάδων. 

Το Αυτοτελές Γραφείο Τρίτης Ηλικίας και Ευπαθών Κοι¬ 
νωνικών Ομάδων είναι αρμόδιο για την αποτελεσματική 
λειτουργία του Κέντρου Ανοικτής Προστασίας Ηλικιω¬ 
μένων (ΚΑΠΗ) του Δήμου, καθώς και για την εφαρμογή 
ειδικών προγραμμάτων φροντίδας ατόμων της τρίτης 
ηλικίας. 

Παράλληλα είναι αρμόδιο για την αποτελεσματική 
εφαρμογή Γενικών Προγραμμάτων Κοινωνικής Προστα¬ 
σίας για όλους τους κατοίκους του Δήμου καθώς και ει¬ 
δικών Προγραμμάτων για Ευπαθείς Κοινωνικές Ομάδες. 

Οι αρμοδιότητες των επί μέρους οργανικών μονάδων 
του Αυτοτελούς Γραφείου Τρίτης Ηλικίας και Ευπαθών 
Κοινωνικών Ομάδων είναι οι εξής: 

1. Υλοποιεί προγράμματα πρόληψης και αγωγής υγείας 
για τους χρήστες των υπηρεσιών των Κέντρων Ανοικτής 
Προστασίας Ηλικιωμένων (ΚΑΠΗ) και των εξυπηρετού¬ 
μενων των προγραμμάτων Φροντίδας τρίτης ηλικίας. 

2. Παρέχει υπηρεσίες ιατροφαρμακευτικής πρωτοβάθ¬ 
μιας φροντίδας και συνταγογράφησης φαρμάκων από 
τον υπεύθυνο ιατρό (που εργάζεται ή συνεργάζεται με 
το Γραφείο). 

3. Παρέχει υπηρεσίες φυσιοθεραπείας, εργοθεραπείας 
και ήπιας αθλητικής άσκησης στους χρήστες των υπη¬ 
ρεσιών του ΚΑΠΗ και των εξυπηρετούμενων των προ¬ 
γραμμάτων φροντίδας τρίτης ηλικίας. 

4. Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

5. Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

6. Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων του Δήμου και τα 
παραρτήματά του με σκοπό την προσέλκυση των αν¬ 
θρώπων που έχουν ανάγκη των παροχών του ή εκείνων 
που θέλουν να προσφέρουν εθελοντικές υπηρεσίες και 
γενικά μεριμνά για την ευαισθητοποίηση της κοινότη¬ 
τας σε θέματα κοινωνικής αλληλεγγύης και κοινωνικής 
συνοχής. 

7. Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οι- 
κογένειές τους. 

Ιδιαίτερη βαρύτητα δίδεται στην προσπάθεια: 

α) για την παραμονή των ατόμων της τρίτης ηλικίας 
στο οικείο οικογενειακό και κοινωνικό τους περιβάλλον, 
την πρόληψη και αντιμετώπιση βιολογικών, ψυχολογι¬ 
κών και κοινωνικών προβλημάτων, την εξασφάλιση αξι¬ 
οπρεπούς διαβίωσης. 

β) για την ενημέρωση και υποστήριξη των ατόμων 
με ειδικές ανάγκες στη διαδικασία κοινωνικής ένταξης. 

8. Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
του ΚΑΠΗ. 

9. Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγείας και 
πρόνοιας για την παροχή πλήρους υποστήριξης στους 
επωφελούμενους και τις οικογένειές τους και την παρα¬ 
πομπή σε αυτές όταν απαιτείται. 

10. Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

11. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του. 

12. Ενημερώνεται συνεχώς για τις δυνατότητες συμμε¬ 
τοχής του ΝΠΔΔ σε χρηματοδοτούμενα προγράμματα 
φροντίδας τρίτης ηλικίας και εισηγείται για την συμμε¬ 
τοχή του Νομικού Προσώπου σε αυτά. 

13. Μεριμνά, σε συνεργασία και με το Αυτοτελές Τμήμα 
Διοικητικών - Οικονομικών Υπηρεσιών, για την ετοιμασία 
προτάσεων προς τους αρμόδιους φορείς για την ανάλη¬ 
ψη από το Νομικό Πρόσωπο της ευθύνης οργάνωσης 
και υλοποίησης των ανωτέρω προγραμμάτων, προω¬ 
θεί τις προτάσεις για έγκρισή τους και μεριμνά για την 
υποβολή τους. 

14. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

15. Συνεργάζεται με τα άλλα γραφεία για την υλοποί¬ 
ηση των ανωτέρω προγραμμάτων, αξιοποιώντας την 
τεχνογνωσία, την εμπειρία και τους πόρους που μπορούν 
να διαθέσουν. 

16. Οργανώνει και υλοποιεί δράσεις κοινωνικού χαρα¬ 
κτήρα με αποδέκτες όλους τους κατοίκους του Δήμου. 

17. Οργανώνει και υλοποιεί δράσεις κοινωνικής προ¬ 
στασίας για ευπαθείς κοινωνικές ομάδες που απειλού¬ 
νται ή βιώνουν κοινωνικό αποκλεισμό. Στην κατηγορία 
των ευπαθών κοινωνικά ομάδων συμπεριλαμβάνονται 
ιδίως: 

> Άτομα με αναπηρία (ΑμεΑ). 

> Παλιννοστούντες. 

> Μετανάστες. 

> Πρόσφυγες. 

> Τσιγγάνοι. 

> Μακροχρόνια άνεργοι. 

> Αιτούντες άσυλο. 

> θύματα παράνομης διακίνησης ατόμων (ΐΓθίΐίείςίη^ 
και θύματα ενδοοικογενειακής βίας. 

> Μειονότητες και άτομα με πολιτιστικές και θρησκευ¬ 
τικές ιδιαιτερότητες. 

> Χρήστες και πρώην χρήστες ουσιών. 

> Ανήλικοι παραβάτες. 

> Φυλακισμένοι και αποφυλακισμένοι. 

> Άστεγοι. 

> Άτομα ευρισκόμενα σε κατάσταση φτώχειας ή απει¬ 
λούμενα από φτώχεια. 

> Αρχηγοί μονογονεϊκών οικογενειών. 


Άρθρο 4ο 

Αρμοδιότητες ΑυτοτελούςΤμήματος Προσχολι- 
κής Αγωγής. 

>Το ΑυτοτελέςΤμήμα Π ροσχολικής Αγωγής εποπτεύ¬ 
ει, συντονίζει και κατευθύνει το παιδαγωγικό έργο των 
σταθμών και γενικά μεριμνά για την εύρυθμη λειτουργία 
τους, σύμφωνα με τον ισχύοντα κανονισμό. 

1. Παρέχει γραμματειακή υποστήριξη (τήρηση πρω¬ 
τοκόλλου, διεκπεραίωση και αρχειοθέτηση αλληλογρα¬ 
φίας, θέματα προσωπικού κ.λπ.). 

2. Υποδέχεται, καταχωρεί και διαχειρίζεται τις αιτήσεις 
εγγραφής και επανεγγραφής βρεφών και νηπίων, εφαρ¬ 
μόζει τις αποφάσεις κατάταξης των παιδιών στα διάφορα 
τμήματα προσχολικής αγωγής ή διαγραφής αυτών και 
τηρεί τα σχετικά αρχεία. 

3. Προωθεί αιτήματα γονέων που αφορούν τα παιδιά, 
αν υπάρχουν οι σχετικές προϋποθέσεις. 

4. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους γονείς που κα¬ 
θυστερούν την πληρωμή των οικονομικών τους συμ¬ 
μετοχών. 

5. Δέχεται τις αιτήσεις μείωσης ή απαλλαγής οικονομι¬ 
κών συμμετοχών, εισηγείται σχετικά και ενημερώνει τους 
γονείς για το αποτέλεσμα της αίτησής τους. 

6. Εκδίδει βεβαιώσεις φιλοξενίας παιδιών. 

7. Μεριμνά για την φύλαξη και την καθαριότητα των 
κτιριακών εγκαταστάσεων και του εξοπλισμού τους. 

8. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, κύκλους παιδαγωγικών δρα¬ 
στηριοτήτων, παιδαγωγικά εργαστήρια και άλλες παιδα¬ 
γωγικές δραστηριότητες και εκδηλώσεις, σύμφωνα με τα 
επιστημονικά δεδομένα και ανάλογα με την ηλικία τους. 

9. Απασχολεί τα παιδιά σύμφωνα με τους καθορισμέ¬ 
νους στόχους του προγράμματος και τηρεί βιβλίο ύλης 
για την καθημερινή διδασκαλία σύμφωνα με τα προ¬ 
γράμματα του Υπουργείου Παιδείας. 

10. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία τους. 

11. Προσφέρει αγωγή, ψυχαγωγία, περιποίηση, φρο¬ 
ντίδα και φαγητό στα βρέφη του Σταθμού σύμφωνα με 
τις αρχές της βρεφοκομικής και τις οδηγίες του παιδι¬ 
άτρου. 

12. Ενημερώνει τους γονείς σε τακτά χρονικά δια¬ 
στήματα για τη γενική -σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στον 
Σταθμό. 

13. Μεριμνά για τη διοργάνωση εκδηλώσεων και 
επισκέψεων προς όφελος των παιδιών, σύμφωνα με το 
εγκεκριμένο πρόγραμμα. 

14. Φροντίζει για την υγιεινή κατάσταση των παιδιών. 

15. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνοντας 
την αυτοεξυπηρέτησή τους. 

16. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλλη¬ 
λο αερισμό και φωτισμό του. 

17. Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

18. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

19. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

ΤΟΜΕΑΣ ΜΑΓΕΙΡΕΙΟΥ 

> Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα 
το φαγητό της ημέρας,σύμφωνα με το εβδομαδιαίο δι¬ 
αιτολόγιο. 

> Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φρο¬ 
ντίζει για το σερβίρισμά του. 

> Μεριμνά για την απόλυτη καθαριότητα του μαγει¬ 
ρείου,της τραπεζαρίας και των διάφορων σκευών και 
μηχανημάτων. 

> Συμμετέχει στα παράλληλα παιδαγωγικά εργαστή¬ 
ρια,επικουρικά. 

ΤΟΜΕΑΣ ΚΑΘΑΡΙΟΤΗΤΑΣ 

> Καθαρίζει καθημερινά όλους τους εσωτερικούς και 
εξωτερικούς χώρους του Παιδικού Σταθμού. 

> Πλένει και σιδερώνει τον ιματισμό του Σταθμού. 

> Πλένει σε τακτά διαστήματα τα παιχνίδια των παι¬ 
διών μετά από συνεννόηση με τα Τμήματα Αγωγής. 

> Συμμετέχει στα παράλληλα παιδαγωγικά εργαστή¬ 
ρια, επικουρικά. 

> Συμμετέχει στις εξόδους των παιδιών, όταν αυτό 
κριθεί αναγκαίο από την Προϊσταμένη του Τμήματος. 

> Χρεώνεται τα είδη καθαριότητας. 

> Αλλάζει τα σεντόνια στα κρεβάτια των παιδιών. 

> Το προσωπικό καθαριότητας -βοηθητικό προσωπι¬ 
κό εκτελεί τις εργασίες καθαριότητας των εσωτερικών 
και εξωτερικών χώρων καθώς και κάθε άλλη βοηθητική 
εργασία που ανατίθεται από τον υπεύθυνο του Σταθμού. 

Στο Αυτοτελές Τμήμα εντάσσονται διοικητικά τα ακό¬ 
λουθα Γραφεία τα οποία εξυπηρετούν μια περιοχή - δη¬ 
μοτική Ενότητα-του Δήμου και είναι δυνατόν να ασκούν 
μερικές ή και το σύνολο των αρμοδιοτήτων του Αυτο¬ 
τελούς Τμήματος. 

α. Γραφείο Α'Παιδικού Σταθμού Γρεβενών 
β. Γραφείο Β' Παιδικού Σταθμού Γρεβενών 
γ. Γραφείο Παιδικού Σταθμού Κιβωτού 
δ) Γραφείο Παιδικού Σταθμού Αμυγδαλεών 
ε) Γραφείο Παιδικού Σταθμού Σειρηνίου 
στ) Γραφείο Παιδικού Σταθμού Κνίδης. 

Ενότητα Γ: Υπηρεσίες Αθλητισμού 
Άρθρο 5ο 

Αρμοδιότητες Αυτοτελούς Γραφείου 
Αθλητικών δραστηριοτήτων 

Το Αυτοτελές Γραφείο Αθλητικών Δραστηριοτήτων 
είναι αρμόδιο για την κανονική λειτουργία των δημοτι¬ 


κών αθλητικών εγκαταστάσεων και την αποτελεσματική 
εφαρμογή των προγραμμάτων των αθλητικών δραστη¬ 
ριοτήτων του ΝΠΔΔ και περιλαμβάνει τις διοικητικές 
ενότητες των Αθλητικών Προγραμμάτων και εκδηλώ¬ 
σεων και Αθλητικών Εγκαταστάσεων. 

Οι αρμοδιότητέςτου είναι οι εξής: 

1. Τηρεί συγκεντρωτικά στοιχεία για την λειτουργία 
όλων των διοικητικών ενοτήτων του Αυτοτελούς Γρα¬ 
φείου. 

2. Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα τμήματα των 
αθλητικών εγκαταστάσεων και τηρεί τα σχετικά αρχεία. 

3. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους χρήστες των 
εγκαταστάσεων που καθυστερούν την πληρωμή των 
οικονομικών τους συμμετοχών. 

4. Επιβλέπει και επιμελείται της κανονικής λειτουργίας 
των αθλητικών εγκαταστάσεων (κλειστά γυμναστήρια, 
ανοικτά γυμναστήρια, χώροι άθλησης κ.λπ.) σύμφωνα 
με τα εγκεκριμένα ωρολόγια προγράμματα λειτουργίας 
τους. 

5. Μεριμνά για την φύλαξη, την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

6. Προσδιορίζει τις ανάγκες των αθλητικών εγκατα¬ 
στάσεων σε εργασίες συντήρησης και αποκατάστασης 
βλαβών και ενημερώνει για την υλοποίηση των σχετικών 
εργασιών. 

7. Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων, των 
εν γένει φορητών ή σταθερών εξαρτημάτων που χρη¬ 
σιμοποιούνται στους χώρους άθλησης. 

8. Προετοιμάζει τις εγκαταστάσεις για τη διεξαγωγή 
αθλητικών γεγονότων με την τοποθέτηση και επίβλε¬ 
ψη λειτουργίας του αντίστοιχου για το κάθε άθλημα και 
εκδήλωση εξοπλισμού. 

9. Προσδιορίζει τις προμήθειες των υλικών που είναι 
αναγκαία για τη λειτουργία των αθλητικών εγκαταστάσε¬ 
ων και εισηγείται στο αρμόδιο Τμήμα για την προμήθειά 
τους. 

10. Διατηρεί φυσική αποθήκη υλικών και εξοπλισμού 
και κατανέμει στους χώρους άθλησης το αναγκαίο υλικό. 

11. Φροντίζει για την ύπαρξη στις αθλητικές εγκατα¬ 
στάσεις του κατάλληλου εξοπλισμού και μέσων για την 
άμεση παροχή υγειονομικής περίθαλψης στους ευρι¬ 
σκόμενους στους χώρους άθλησης. 

12. Μεριμνά για την παροχή πρώτων βοηθειών περί¬ 
θαλψης και στην αντιμετώπιση έκτακτων περιστατικών 
(τραυματισμοί, κακώσεις κ.λπ.). 

13. Παρευρίσκεται σε όλες τις αθλητικές διοργανώσεις 
χάριν της ασφάλειας των αθλουμένων. 

14. Μεριμνά για την συλλογή των ιατρικών βεβαιώσε¬ 
ων των αθλουμένων ως προϋπόθεση για την συμμετο¬ 
χή τους στα αθλητικά προγράμματα και τηρεί σχετικό 
ιατρικό αρχείο. 

15. Ενημερώνει τους αθλητικούς επιστήμονες για τυ¬ 
χόν ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών πρόγραμμά- 

των που αφορούν στην εκγύμναση ιδιαίτερων αθλητι¬ 
κών πληθυσμών. 

16. Παρακολουθεί τη λειτουργία των παραρτημάτων 
τα οποία ανήκουν διοικητικά στο Γραφείο. 

17. Σχεδιάζει, συντάσσει, εισηγείται, παρακολουθεί και 
αξιολογεί προγράμματα άθλησης για όλους τους πολίτες 
συνεργασία με τις αρμόδιες υπηρεσίες του Δήμου και 
φορείς του Δήμου. 

18. Συντάσσει και εισηγείται τα ωρολόγια προγράμμα¬ 
τα λειτουργίας των χώρων άθλησης και του προσωπικού 
(γυμναστές κ.λπ.) 

19. Σχεδιάζει και υλοποιεί υποστηρικτικές ενέργειες για 
την προώθηση των προγραμμάτων άθλησης. 

20. Καταρτίζει, εισηγείται και οργανώνει το πρόγραμ¬ 
μα των αθλητικών εκδηλώσεων και δραστηριοτήτων σε 
συνεργασία με τις αρμόδιες υπηρεσίες του Δήμου καθώς 
και τοπικούς και κεντρικούς φορείς του εσωτερικού και 
του εξωτερικού. 

21. Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

22. Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

23. Επιμελείται της διοργάνωσης υποδοχής, φιλοξενίας 
και ξενάγησης προσωπικοτήτων, καθώς και αθλητών/ 
ομάδων. 

24. Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

25. Φροντίζει για την εκπόνηση και την εφαρμογή χο¬ 
ρηγικών προγραμμάτων των εκδηλώσεων. 

26. Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχει¬ 
ρηματικότητας (διαμόρφωση εστιατορίων, κυλικείων, 
τοποθέτηση διαφημιστικών πινακίδων, ενοικίαση εγκα¬ 
ταστάσεων για την οργάνωση εκδηλώσεων, εκθέσεων 
κ.λπ.). 

ΜΕΡΟΣ 3ο 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 6ο 

Διοίκηση - Εποπτεία - Συντονισμός 

Ι.Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο του 
Δήμου Γρεβενών, από το οποίο εξαρτάται και εποπτεύε¬ 
ται, όπως ορίζεται ειδικότερα από τις κείμενες διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 


3. Όλες οι υπηρεσίες του Νομικού Προσώπου συνερ¬ 
γάζονται κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

4. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσηςτου έργουτου Νομικού Προσώπου, 
είναι δυνατός ο ορισμός, με απόφαση του Προέδρου: 

α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας 

για την επεξεργασία ζητημάτων που αφορούν περισ¬ 
σότερες διοικητικές ενότητες του Νομικού Προσώπου. 

β) Ομάδων διοίκησης έργου ή προγράμματος. 

γ) Συντονιστών (ρΐΌ]θςΐ ηΊβηβςεΓϊ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 7ο 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές καθη¬ 
κόντων, οι διαδικασίες διοίκησης και λειτουργίας, καθώς 
και ο τρόπος λειτουργίας των παραρτημάτων, ορίζονται 
με αποφάσεις του Προέδρου του Διοικητικού Συμβουλί¬ 
ου ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 

ΜΕΡΟΣ 4ο 

ΘΕΣΕΙΣ ΠΡΟΣΩΠΙΚΟΥ 

Άρθρο 8ο 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο 
π.δ. 37α/1987, στο π.δ. 22/1990 και στο π.δ. 50/2001, 
όπως εκάστοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

ΜΟΝΙΜΟΙ ΥΠΑΛΛΗΛΟΙ 


ΚΛΑΔΟΣ Π.Ε./ΚΑΤΗΓΟΡΙΑ 

ΚΑΛΥΜΜΕΝΕΣ 

ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 
ΑΡΙΘΜ. 23470/12-6-2012 
(ΦΕΚ1987/τ.Β'/19-6-2012) 
ΥΠΟΥΡΓΙΚΗ ΑΠΟΦΑΣΗ 

ΣΥΝΙΣΤΩΜΕΝΕΣ 

ΘΕΣΕΙΣ 

Π.Ε. Διοικητικού - Λογιστικού 



1 

ΣΥΝΟΛΟΘΕΣΕΩΝ Π.Ε. 



1 


3. Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται αντίστοιχα οι παρα¬ 
κάτω θέσεις: 


ΚΛΑΔΟΣ Τ.Ε./ΚΑΤΗΓΟΡΙΑ 

ΚΑΛΥΜΜΕΝΕΣ 

ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 
ΑΡΙΘΜ. 23470/12-6-2012 
(ΦΕΚ1987/τ.Β'/19-6-2012) 
ΥΠΟΥΡΓΙΚΗ ΑΠΟΦΑΣΗ 

ΣΥΝΙΣΤΩΜΕΝΕΣ 

ΘΕΣΕΙΣ 

Τ.Ε. ΦΥΣΙΟΘΕΡΑΠΕΥΤΩΝ 

1 



Τ.Ε. ΕΡΓΟΘΕΡΑΠΕΥΤΩΝ 

1 



Τ.Ε. ΝΟΣΗΛΕΥΤΩΝ 

1 



Τ.Ε. ΔΙΟΙΚΗΤΙΚΟΥ-ΛΟΓΙΣΤΙΚΟΥ 

1 



Τ.Ε. ΒΡΕΦΟΝΗΠΙΟΚΟΜΩΝ 

9 



Τ.Ε. ΠΡΟΣΧΟΛΙΚΗΣ ΑΓΩΓΗΣ 



2 

ΣΥΝΟΛΟ ΘΕΣΕΩΝ Τ.Ε. 

13 


2 


4. Στην κατηγορία Δευτεροβάθμιας Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 


ΚΛΑΔΟΣ Δ.Ε./ΚΑΤΗΓΟΡΙΑ 

ΚΑΛΥΜΜΕΝΕΣ 

ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 
ΑΡΙΘΜ. 23470/12-6-2012 
(ΦΕΚ1987/Τ.Β719-6-2012) 
ΥΠΟΥΡΓΙΚΗ ΑΠΟΦΑΣΗ 

ΣΥΝΙΣΤΩΜΕΝΕΣ 

ΘΕΣΕΙΣ 

Δ.Ε. ΧΕΙΡΙΣΤΩΝ Η/Υ 


1 


Δ.Ε. ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

2 



Δ.Ε. ΔΙΟΙΚΗΤΙΚΟΥ-ΛΟΓΙΣΤΙΚΟΥ 

1 



Δ.Ε.ΤΕΧΝΗΤΩΝ ΣΥΝΤΗΡΗΣΗΣ ΧΟΡΤΟΥ 

1 



Δ.Ε. ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟΜΩΝ 

2 


2 

Δ.Ε. ΜΑΓΕΙΡΩΝ 

2 


1 

Δ.Ε. ΝΟΣΗΛΕΥΤΩΝ 


1 


Δ.Ε. ΘΕΡΜΟΥΔΡΑΥΛΙΚΩΝ 


1 


ΣΥΝΟΛΟ ΘΕΣΕΩΝ Δ.Ε. 

8 

3 

3 


5. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι παρα¬ 
κάτω θέσεις: 


ΚΛΑΔΟΣ Υ.Ε./ΚΑΤΗΓΟΡΙΑ 

ΚΑΛΥΜΜΕΝΕΣ 

ΘΕΣΕΙΣ 

ΔΙΑΤΗΡΟΥΜΕΝΕΣ ΘΕΣΕΙΣ 
ΑΡΙΘΜ. 23470/12-6-2012 
(ΦΕΚ1987/Τ.Β719-6-2012) 
ΥΠΟΥΡΓΙΚΗ ΑΠΟΦΑΣΗ 

ΣΥΝΙΣΤΩΜΕΝΕΣ 

ΘΕΣΕΙΣ 

Υ.Ε. ΠΡΟΣΩΠΙΚΟ ΚΑΘΑΡΙΟΤΗΤΑΣ 


5 

2 

Υ.Ε. ΒΟΗΘΩΝ ΜΑΓΕΙΡΩΝ 


1 


Υ.Ε. ΓΕΝΙΚΩΝ ΚΑΘΗΚΟΝΤΩΝ 


2 


ΣΥΝΟΛΟ ΘΕΣΕΩΝ Υ.Ε. 


8 

2 

Άρθρο 9ο 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

ΚΛΑΔΟΣ/ΚΑΤΗΓΟΡΙΑ ΑΡΙΘΜΟΣ ΘΕΣΕΩΝ 

Δ.Ε. Βοηθών Βρεφοκόμων - Παιδοκόμων 1 

Δ.Ε. Βοηθών Νηπιαγωγών 2 

Δ.Ε. Μαγείρων 1 

Σύνολο προσωποπαγών θέσεων Δ.Δ. 4 

Οι θέσεις αυτές κενούμενες με οποιονδήποτε τρόπο, 
καταργούνται. 

Άρθρο 10ο 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπα¬ 
γείς. Οι θέσεις αυτές καταργούνται όταν κενωθούν με 
οποιονδήποτε τρόπο. 

ΚΛΑΔΟΣ/ΚΑΤΗΓΟΡΙΑ ΑΡΙΘΜΟΣ ΘΕΣΕΩΝ 

ΥΕ Καθαριστριών 1 

Σύνολο Προσωποπαγών θέσεων Ι.Δ.Α.Χ. -1 

Άρθρο 11ο 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 

ΟΡΙΣΜΕΝΟΥ ΧΡΟΝΟΥ 

ΠροβλέπονταιΤριάνταΤέσσερις (34) θέσεις προσωπι¬ 
κού με σύμβαση εργασίας ιδιωτικού δικαίου ορισμένου 
χρόνου, διαφόρων ειδικοτήτων, για την αντιμετώπιση 
εποχικών ή άλλων περιοδικών ή πρόσκαιρων αναγκών, 
σύμφωνα με τις κείμενες διατάξεις. 

Επίσης το ΝΠΔΔ θα δίνει τη δυνατότητα σε φοιτητές 
και σπουδαστέςτηςΤριτοβάθμιας Εκπαίδευσης να πραγ¬ 
ματοποιούν την πρακτική τους άσκησης σε ειδικότητες 
ίδιες με αυτές του υπηρετούντος προσωπικού. 

ΜΕΡΟΣ 5ο 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Άρθρο 12ο 

Προϊστάμενοι Υπηρεσιών 

Προϊστάμενοι των αυτοτελών τμημάτων και των αυ¬ 
τοτελών γραφείων της οργανωτικής δομής του ΝΠΔΔ 
τοποθετούνται, σύμφωνα με τις κείμενες διατάξεις οι 
υπάλληλοι των ακόλουθων κλάδων και ειδικοτήτων: 

Α) Αυτοτελές Τμήμα Διοικητικών - Οικονομικών Υπη¬ 
ρεσιών 

Στο ΑυτοτελέςΤμήμα Διοικητικών - Οικονομικών Υπη¬ 
ρεσιών πρόίσταται τακτικός υπάλληλος του κλάδου ΠΕ 
Διοικητικού - Λογιστικού ή ΤΕ Διοικητικού - Λογιστικού 
ή ΔΕ Διοικητικού - Οικονομικού, ή ΔΕ Διοικητικού - Λο¬ 
γιστικού. 

Β) Αυτοτελές Γραφείο Τρίτης Ηλικίας και Ευπαθών Κοι¬ 
νωνικών Ομάδων 

Στο Αυτοτελές Γραφείο Τρίτης Ηλικίας και Ευπαθών 
Κοινωνικών Ομάδων, πρόίσταται τακτικός υπάλληλος 
του κλάδου ΤΕ Φυσιοθεραπευτών ήΤΕ Εργοθεραπευτών 
ήΤΕ Νοσηλευτών ή ΔΕ Νοσηλευτών. 

Γ) ΑυτοτελέςΤμήμα Προσχολικής Αγωγής 


Στο ΑυτοτελέςΤμήμα Προσχολικής Αγωγής, προΐστα- 
ται τακτικός υπάλληλος του κλάδου ΤΕ Βρεφονηπιοκό¬ 
μων ή ΤΕ Προσχολικής Αγωγής, ή ΔΕ Βοηθών Βρεφοκό¬ 
μων - Παιδοκόμων ή ΔΕ Νοσηλευτών. 

Δ) Αυτοτελές Γραφείο Αθλητικών Δραστηριοτήτων 

Στο Αυτοτελές Γραφείο Αθλητικών Δραστηριοτήτων, 
πρόίσταται τακτικός υπάλληλος του κλάδου ΠΕ Διοικητι¬ 
κού - Λογιστικού, ή ΤΕ Διοικητικού -Λογιστικού ή ΔΕ Δι¬ 
οικητικού - Οικονομικού, ή ΔΕ Διοικητικού - Λογιστικού. 

Για το διορισμό, τα καθήκοντα, τους περιορισμούς, το 
χρόνο εργασίας την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευ¬ 
τική περίθαλψη των υπαλλήλων εφαρμόζονται οι εκά- 
στοτε ισχύουσες Νομοθετικές Διατάξεις. Κάθε θέμα που 
αναφέρεται στη λειτουργία του ΝΠΔΔ του Δήμου Γρεβε- 
νών και δε συμπεριλαμβάνεται στον παρόντα κανονισμό 
ρυθμίζεται με απόφαση του Διοικητικού Συμβουλίου. 

ΜΕΡΟΣ 6ο 

ΤΕΛΙΚΕΣ ΔΙΑΤΑΞΕΙΣ 

Άρθρο 13ο 

Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλλη¬ 
λοι κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
444.738,00 € για το τρέχον έτος 2017 που θα καλυφθεί 
από τους Κ.Α. εξόδων του προϋπολογισμού του Ν.Π.Δ.Δ. 
του Δήμου Γρεβενών υπολογιζόμενη από 01-08-2017 
έως 31-12-2017. 

Για τα επόμενα έτη προκαλείται ετήσια δαπάνη ύψους 
762.408,00 € η οποία θα προβλέπεται στους αντίστοι¬ 
χους Κ.Α. εξόδων των προϋπολογισμών του Ν.Π.Δ.Δ. του 
Δήμου Γρεβενών. 

(Αριθμ. βεβ. πίστωσης του Ν.Π.Δ.Δ. «Κέντρο Κοινω¬ 
νικής Αλληλεγγύης και Αθλητισμού Δήμου Γρεβενών»: 
431/31-5-2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Αυγούστου 2017 

Ο Συντονιστής Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























